Nutikad linnud need rongad. Nemad on  esimesed, kes hukkunud või kiskjate ohvriks langenud looma üles leiavad. Ettevaatlike ja tarkade lindudena jälgitakse tükk aega ümbrust ja olukorda, enne kui korjusele toituma laskutakse. Kohtades, kus talvel kotkaid toidetakse, on teada, et kotkad ei tule enne kui rongad. Nii on ohutum, sest tähelepanelikud rongad teevad kindlaks, kui söögilaud on ohutu. Loodusfotograafid, kes sissesöödetud kohtades kotkaid pildistavad, teavad rääkida, et varjeonnide juures tehtud muudatused peletavad rongad pikaks ajaks paigast  eemale ja siis ei tule ka kotkad. Isegi väikesed muudatused varitsusonni vaateavades ei jää ronkadele märkamatuks. Iga uus objektiiv tundub kahtlasena, seepärast püüavad inimesed ronkasid üle kavaldada ja avadesse alaliselt paigaldatavaid objektiivi moodi torusid pista.